Aalborg Stiftstidende, 1846-03-06
Udlandet. Fra og om Polen ere ikke synderligt nyere Efterretninger; dog seer man, at Opstanden bestandigt vinder Styrke og Udvidelse. Revolutionen har fra Krakau udvidet sit Terrains Besiddelse paa 15 Milles Omkreds og Alt i Krakau gaaer vakkert til. Historien om at de russiske og østerrigske Gesandte vare hængte, er lutter Opdigtelse; tvertimod var der af en hurtigt organiseret Borgermilits stillet Beskyttelsesvagt til deres Disposition, hvis de ikke forøvrigt hurtigt havde indseet Overflødigheden af deres Nærværelse og begivet sig bort. Lige Beskyttelse have alle Fremmede mødt og i det Hele taget hersker lovlig Orden i Krakau. Hvad tydske Blade have fortalt om Plyndringer, er tomt Nyhedskræmmeri. Postvæsenet er ogsaa strax af Revolutions-Regjeringen bragt i Orden og den vante Forretningsgang i Staden atter aabnet. Forøvrigt henvender den hele sympathetiske Spænding sig til de nærmest forestaaende Begivenheder Krakau, som Revolutionens Hovedsæde. Fra alle Kanter strømme nemlig Tropper imod Staden og hvad der skal skee med den og den hele nye polske Fanereisning, ligger nu i en høiere Styrelses Haand, om hvis beskyttende Ledelse enhver Ven af Polen vil opsende sin Bøn. De preussiske Troppers Angreb paa Krakau var udsat til den 28de Febr., men befalingsmanden, General v. Felden, skal have skildret Jnsurgenternes bestandigt voxende Magt for betænkelig til med den nærværende Troppestyrke at rykke mod dem. Efter Beretninger fra Breslau af 1ste Marts skal det være besluttet, den 5te ds. at storme den imidlertid af preussiske og østerrigske Tropper omringede Stad, et Foretagende, der udentvivl vil føre et blodigt Myrderi med sig, da Revolutionsbesætningen i Krakau allerede beløber sig til 17,000 Mand. Østerrig sender Tropper fra Bøhmen, Mähren og alle Kanter imod Krakau. Tillykke for Polakkerne synes imidlertid saavel Østerrig som Preussen at kunne have nok at gjøre med at henvende Opmærksomheden paa Gjæringen i deres egne Landes, især nærmest imod Polen, beliggende Egne, ja endog i de Landsdele, hvor de friere Tendentser hidtil ikke have vovet at give Livstegn fra sig. J Wien taler man saaledes om fuldstændig Opløsning af Jnfanteriregimentet Mazuchelli, saa meget er i alt Fald vist, at flere af dets Officerer ere compromitterede som deelagtige i politisk Sammensværgelse og over flere af dem skal Dødsdommen allerede være fældet. J Tilsno i Gallicien have de Revolutionaire besat Postbygningen og bemægtiget sig Breve og Pengesendelser. Flere østerrigske Regimenter har man fra Gallicien maattet forlægge til Bøhmen. Østerrigerne have paa flere Steder faaet Smæk af de krakauske Revolutionaire, der end- og have frataget dem flere Faner og Skyts. De bedstbevæbnede Jnsurgenter ere fra Krakau sendte ind i russisk Polen og have allerede leveret Russerne Fægtninger. 20 Kosakker ere som første russiske Fange=Trophæ bragte til Krakau. Den østerrigske Jagttager fortæller meget naivt, at de keiserlig østerrigske Tropper i Krakau, som bekjendt, med al Magt havde bekjæmpet Opstanden, men senere af militaire Hensyn fandt det passende at forlade Staden for i Podgorze at indtage en tilsvarende Stilling". Denne Stilling kom virkelig ogsaa til at svare til den foregaaende i Krakau, thi, som igaar berettet, bleve de gode keiserligsterrigske Tropper ogsaa jagede ud af Podgorze. Ved Star gard i Vest-Preussen havde de nærliggende polske Bønder forsøgt en Overrumpling, men bleve slagne tilbage. J Danzig gik et foruroligende Rygte om Keiseren af Rusland.